SZLOMASPORT

Triatlon-világbajnokság Csölösztőn
2017-06-03 | Somorja, Csölösztő, Somorja, Szlovákia
The Championship 2017 nem hivatalos világbajnokság
Helyszín: Somorja, Csölösztő (X-bionic sphere sportlétesítmény és környéke)
Versenyszámok: 1,9 km úszás, 90 km kerékpározás, 21 km futás
56 ország 900 versenyzője indul

Gyereknapi focitorna Nagyszigeten
2017-06-03 | Nagysziget, Gúta, Szlovákia
A gútai Gooal Academy kezdőknek rendezett III. nemzetközi mérkőzéssorozata két korosztályban
Korosztályok: U9, U11
Helyszín: Nagysziget (focipálya)
Kezdés: 8.30
Indulók - U9 (8 csapat) -- A csoport: Gooal Academy Gúta (kékek), FK Slovan Duslo Vágsellye, VSK Nagymegyer, Sárosd NKSC. B csoport: Gooal Academy Gúta (vörösek), FKM Érsekújvár, Újpesti TE, FK Szabadka
U11 (8) -- A csoport: Gooal Academy Gúta, Sárosd NKSC, VSK Nagymegyer, Union Érsekújvár. B csoport: FKM Érsekújvár, Újpesti TE, FK Szabadka, Taksony SE

Versenykiírás
Rendező: ŠSK X-Shot Lövészklub Gúta + Gooal Academy Fociiskola Gúta
Helyszín: Nagysziget (Veľký Ostrov) - focipálya
Időpont: 2017.06.03 - szombat (cca. 9:00-től 17:00-ig)
Minden csapatnak kötelező a regisztráció 08:15-ig!!!
A rendezvény 08:30-kor ünnepélyes megnyitóval és a csapatok bevonulásával kezdődik.
Nevezési díj: 30.- € kategóriánként
Kategóriák: U11: 2006.01.01 után született fiúk/ 2005.01.01 után született lányok
U9: 2008.01.01 után született játékosok
Egy játékos csak egy kategóriában nevezhető!!!
Nevezhető játékosok száma: kategóriánként max. 15 játékos
A nevezési lapot előre leadni a szervezőknek, ami tartalmazza: NÉV - SZÜLETÉS ÉVE - MEZSZÁM.
Résztvevő csapatok:
U11: Újpesti Torna Egylet (HUN), Sárosd NKSC (HUN), Taksony SE (HUN),
FK Szabadka (SRB), VSK Nagymegyer (SVK), FKM Érsekújvár (SVK),
Union Érsekújvár (SVK), Gooal Academy Gúta (SVK)
U9: Újpesti Torna Egylet (HUN), Sárosd NKSC (HUN), VSK Nagymegyer (SVK),
FK Szabadka (SRB), FKM Érsekújvár (SVK), FK Slovan Duslo Vágsellye (SVK),
Gooal Academy Gúta - kékek (SVK), Gooal Academy Gúta - pirosak (SVK)
Játékrendszer: csoportmérkőzések + helyosztó mérkőzések
Játékidő: U11: csoportmérkőzések – 1 x 20 perc; helyosztó mérkőzések – 1 x 25 perc
U9: csoportmérkőzések – 1 x 20 perc; helyosztó mérkőzések – 1 x 20 perc
Játékosok száma a pályán:
U11: 6 mezőnyjátekos + 1 kapus
U9: 5 mezőnyjátekos + 1 kapus
Pályák méretei:
U11: 50 x 25 méter
U9: 40 x 20 méter
Kapuk méretei:
U11: 5 x 2 méter
U9: 5 x 2 méter
Felszerelés: futballcipő, sportmez számmal, rövidnadrág, sportzokni, sípcsontvédő
Utazás: saját költségre
A csoportban a végső sorrendről dönt:
1. több szerzett pont
2. egymás elleni mérkőzés
3. gólarány az egymás elleni mérkőzésekből
4. gólarány az összes mérkőzésből
5. több rúgott gól
6. büntető rúgások (3-3)
A helyosztó mérkőzéseken döntetlen esetén dönt: büntető rúgások (3-3)
Szabályok: a torna lebonyolítása a labdarúgás alapvető szabályai, illetve a következő szabályok szerint történik:
• mindkét kategóriában 4-es méretű labdával játszanak a csapatok.
• mindkét kategóriában a kapu előtt narancssárga kúpokkal ki lesz jelölve a büntetőterület (az U9-es kategóriában 8 méterre a kaputól – a pálya egész szélességében, az U11-es kategóriában 10 méterre a kaputól).
• a büntetőrúgást az U9-es és az U11-es kategóriában is 8 méterről kell elvégezni.
• a kapus a labdát játékba hozhatja kidobással, vagy kirúgással is (akár egyből át is dobhatja, vagy rúghatja a felezővonalon). Ha a kapus leteszi a labdát a földre, akkor a labda már játékban van - az ellenfélnek ilyenkor már lehetősége támadni a kapust és gólt szerezni.
• ha a labda a játéktérről az oldalvonal mögé kerül, akkor bedobással folytatódik a játék.
• a kapusról is van szögletrúgás.
• a szabadrúgások, illetve a szögletrúgások elvégzésekor az ellenfél játékosainak legalább 5 méterre kell helyezkedniük a labdától.
• a hazagurított labdáknál a kapus nem foghatja meg kézbe a labdát. Ha mégis így tesz, akkor közvetett szabadrúgással folytatódik a játék.
• a lesszabály egyik kategóriánál sincs érvényben.
• nagyon durva szabálytalanságok esetén a játékos 2 perces büntetést kap. A 2 perc letelte után már csak egy másik játékos léphet a kiállított játékos helyére a pályára.
Elérhetőség: Mgr. Németh Peter
mobil: +421 911 257 399 e-mail: nemeth.peter.spg@gmail.com

Birkózás Dunaszerdahelyen
2017-05-27 | Dunaszerdahely, Dunaszerdahely, Szlovákia
Csallóközi Kupa nemzetközi szabadfogású verseny
Helyszín: Dunaszerdahely (városi sportcsarnok)
Kezdés: 11.00

Vezetett gyalogtúra Fülekről
2017-05-27 | Fülek, Fülek, Szlovákia
A Geopark Novohrad-Nógrád J.Sz.T. és a füleki Nógrádi Turisztikai Információs Központ rendezvénye
Találka: Fülek (8.30-kor a városi művelődési központ előtt)
Útvonal: Fülek – Vecseklő – Lőrince-patak szurdoka – Mária-kút – Újbást/Óbást –
– Ladóczky V. gyűjteménye – hőlégballonos bemutató – Fülek
Táv: 15 km
Túravezető: Kovács Roland
Jelentkezés és további információk: Nógrádi Turisztikai Információs Központ irodája,
Fülek, Várfelső utca / Podhradská 14., tel.: +421 (0)47 4382 016, mobil: +421 918 994 481 e-mail: ntic@hradfilakovo.sk vagy a Geopark Novohrad-Nógrád J.Sz.T. irodája, irodavezető: Puntigán József, Fülek
Várfelső utca / Podhradská 14, mobil: +421 (0)917 646 551, e-mail: geopark.filakovo@gmail.com.

Westernlovagló Vándorkupa Kőhídgyarmaton
2017-05-27 | Kőhídgyarmat, Kőhídgyarmat, Szlovákia
A tíz versenyből álló azonos nevű sorozat harmadik állomása
Helyszín: Kőhídgyarmat
Kezdés: 11.00
Versenyszámok: szlalom és hordókerülés junioroknak, valamint open és profi open kategóriában. Utána ügyességi szám.
Közben motor-, traktor-, hintó- és szekérkiállítás, lovaglási lehetőség

Futóverseny Szeliben
2017-05-27 | Felsőszeli, Alsószeli, Felsőszeli, Szlovákia
III. Szeli félmaraton, V. Tíz- és Háromkilométeres Futás
Helyszín: Felsőszeli (versenyközpont), Alsószeli
Rajt: 10.30 (Nyerges-pálya)

Jótékonysági futóverseny Gútán
2017-05-27 | Gúta, Gúta, Szlovákia
DGS Dögös Sprint (Csilláértfutok)
Helyszín: Gúta (a vízi malomnál)
Rajt: 8.00
Kürti Csilla megsegítésére

Jótékonysági futóverseny Lakszakállason
2017-05-27 | Lakszakállas, Lakszakállas, Szlovákia
5. Fuss a gazdátlan kutyák megmentéséért
Helyszín: Lakszakállas
Rajt: 11.00
Nevezés: 10.00-tól a faluközpontban
Honlapunk a verseny médiapartnere
A versenykiírás itt olvasható:

Atlétika Ipolyságon
2017-05-23 | Ipolyság, Ipolyság, Szlovákia
Alapiskolások lévai járási egyéni és csapatbajnoksága
Helyszín: Ipolyság (Stadion)
Versenyszámok -- fiúk: 60 m, távolugrás, 300 m, magasugrás, súlylökés, 1000 m, 4 x 60 m váltó; lányok: 60 m, távolugrás, 300 m, magasugrás, súlylökés, 800 m, 4 x 60 m váltó
Kezdés: 9.30

Westernlovagló Vándorkupa Felsőszeliben
2017-05-20 | Felsőszeli, Felsőszeli, Szlovákia
A tíz versenyből álló azonos nevű sorozat idei második állomása egyben a XII. lovastalálkozó a mátyusföldi településen
Helyszín: Felsőszeli (Nyerges pálya)
Kezdés: 10.30
Versenyszámok: hordókerülés és szlalom pónilovas, junior, open és profi open kategóriában
Előtte gulyásfőzőverseny

Sakkverseny Bátorkeszin
2017-05-13 | Bátorkeszi, Bátorkeszi, Szlovákia
A helyi klub éves rendezvényeinek egyike a borfesztivál keretében --villámtorna
Helyszín: Bátorkeszi (Galambos-dűlő -- Bóna György pincészete)
Nevezés: 8.30--9.30
Kezdés: 9.30
Játékidő: 2x5 perc, 9 forduló

Futóverseny Bátorkeszin
2017-05-13 | Bátorkeszi, Bátorkeszi, Szlovákia
10. Szőlőhegyi verseny a borfesztivál keretében
Helyszín: Bátorkeszi
Rajt: 10.00 (a benzinkútnál)
Versenytávok: 600 m, 1200 m, 4300 m, 10 000 m
Cél: a kultúrház előtt
A versenyzők felfutnak a szőlőhegyi dűlőbe és vissza, a 10 km-es táv mezőnye száz métert borospincében tesz meg

Futóverseny Nyárasdon
2017-05-13 | Nyárasd, Nyárasd, Szlovákia
3. Májusi futás az egészségért
Helyszín: Nyárasd
Versenytávok: 5 km, 10 km
Nevezés: 11.00-tól a községi hivatalban
Rajt: 13.00
10.30: háziverseny a falu tanulóinak

Teremkerékpár-verseny Gútán
2017-05-06 | Gúta, Gúta, Szlovákia
A hagyományos Gúta Kupa újabb felvonása
Helyszín: Gúta (városi sportcsarnok)
Kezdés: 10.00
Érdemes a versenyt megnézni, mert a kerékpáron tornázók tömkelegét láthatják a legkisebbektől a világbajnoki érmesekig

Fogathajtás Felsőszeliben
2017-05-06 | Felsőszeli, Felsőszeli, Szlovákia
A nyolc versenyből álló dél-szlovákiai sorozat idei első állomása
Helyszín: Felsőszeli (a futballstadion edzőpályája)
Műsor -- 10.30: 1. forduló (egyes és kettes fogatok akadályhajtása)
13.00: 2. forduló (egyes és kettes fogatok akadályhajtása)
14.30: Polgármesterhajtás (kettes fogatok)
15.00: Vadászhajtás (kettes fogatok)
15.30: Eredményhirdetés

Westernlovagló Vándorkupa Gútán
2017-05-06 | Gúta, Gúta, Szlovákia
A tíz versenyből álló azonos nevű sorozat első állomása
Helyszín (új!!): Szekeres-rancs (Nagy Gúta 4, a naszvadi letérő előtti első ház melletti telken)
Kezdés: 11.00
Versenyszámok: hordókerülés és szlalom póni, junior, open és profi kategóriában

Kis Ferenc Emléktorna Pozsonyban
2017-05-06 | Pozsony, Pozsony, Szlovákia
Hagyományteremtő sportrendezvény a pozsonyi Duna utca diákjainak részvételével tanáruk emlékére
Helyszín: Pozsony (Mladosť sportcsarnok)
Kezdés: 9.00
Sportágak: teremfoci, kosárlabda, röplabda
További részletek a kfe.mtag.sk weboldalon

Naturál testépítő- és fitneszverseny Dunaszerdahelyen
2017-05-06 | Dunaszerdahely, Dunaszerdahely, Szlovákia
Therma Natural Championship 2017 naturál testépítő- és fitneszviadal a SANK-szövetség égisze alatt
Helyszín: Dunaszerdahely (Therma Szálló)
Kezdés: 13.00
Versenykategóriák: ifik (testépítés), fitnesz bikini, sportmodell, Mr. Physique (mindhárom fitnesz)
Műsor -- 13.00: elődöntő, 16.00: döntő

Duatlon Udvardon
2017-04-29 | Udvard, Udvard, Szlovákia
A futásból és kerékpározásból álló sportág rajongóinak 28. Zsitva-menti versenye
Helyszín: Udvard (faluközpont)
Rajt -- 9.30: reménységek, 10.00. diákok, 12.00: Zsitva-duatlon
Rajt és cél: az egészségügyi központ előtt
Futás a faluban, kerékpározás Branovo irányába és vissza
Versenykategóriák: fiatalabb és idősebb diákok, reménységek (mindannyiuknak szlovák bajnokság), ifik, juniorok, elite és veteránok (mindannyiuknak Szlovák Kupa-verseny)

26. Kis-Duna menti gyalogtúra
2017-04-29 | Patonyrét, Patonyrét, Szlovákia
A csallóközi természetjárók hagyományos tavaszi rendezvénye
Túraközpont: Patonyrét (Futballpálya)
Jelentkezés: 8 órától az indulásig
Rajt: 9.30
Útvonal: Patonyrét-Szőgyén (golfpálya)-Patonyrét
Táv: 11 km

Westernlovasok versenye
2017-04-29 - 2017-04-30 | Galánta, Galánta, Szlovákia
Kétnapos idénynyitó esemény
Helyszín: az Ezüst-tó Ranch (Galánta mellett)
Kezdés: 9.00
Gyorsasági, borjús és díjlovagló versenyszámok

Szuperliga döntő Hodoson
2017-04-24 | Hodos, Hodos, Szlovákia
A férfi-asztalitenisz Szuperliga 2016/2017-es évadjának döntője, első mérkőzés
Helyszín: Hodos (kultúrház)
Kezdés: 18.00
Párosítás: SK Vydrany--LifeClass RS Star Varazdin (horvát)

Futóverseny Komáromban
2017-04-23 | Komárom, Komárno, Komárom, Szlovákia
43. Komárno-Komárom utcai futóverseny
Rajt -- 13.00: 5,5 km, 13.15: 10 km (Komárom, városi sportcsarnok, Szlovákia)
Cél: Komárom (városi sportcsarnok, Magyarország)
Versenytávok: 5,5 km és 10 km

Teljes versenykiírás
Rendező: Komárom –Európa Futó Egyesület (KEFE)
Verseny védnökei: Ing. Stubendek László Észak-Komárom Város Polgármestere
Dr. Molnár Attila Dél-Komárom Város Polgármestere
A verseny támogatói: Kompress Kft. Komárom
Jankó Miklós
Ollári Viktor
Óvári Attila
Gabi Bt. Komárom
LászlóPack Kft. Komárom
A verseny célja, formája:
Versenyzési lehetőség biztosítása minősített és rekreációs futók részére
A futás népszerűsítése
A futóközösséghez tartozás érzésének erősítése
Komárom városok hírének növelése
Az egészséges életmódra nevelés segítése
A verseny történetének kezdeti évei.
A verseny jellege:
Nyílt, népszerűsítő verseny 10000 m és 5500 m távú pályákkal.
Az ifjúsági kategóriákban 5500 m a lányoknál Herczeg Gyula a fiúknál Korec Daniel emlékverseny.
Rendezőség:
Verseny igazgatója: Sárosdi Edit és Sebő Beáta
A szervezőbizottság vezetője: Ágh Eleonóra és Dobay Beáta
A versenybíróság elnöke: Czidlina Balázs és Fazekas Géza
A versenybíróság alelnöke: Musitz Balázs
A verseny ideje: 2017. április 23. (vasárnap)
Versenyközpont: Észak-Komárom, Városi Sportcsarnok (Szlovákia)
Pálya: Komárno-Komárom utcáin, két országban, egy városban
Rajt: Városi Sportcsarnok Komárno, Szlovákia
Cél: Városi Sportcsarnok Komárom, Magyarország
Útvonalak: 5,5 km és 10 km
Nevezés interneten: 2017. március 1-től legkésőbb 2017. április 17-ig
Nevezési cím: www.darktiming.hu/kefe (rákattintva megnyílik)
Az oldalon a regisztrációt követően van lehetőség a nevezések leadására, egy regisztrációval több futó is nevezhető a versenyre.
A számlaszámunk országon belüli utaláshoz: Otp Bank 11740030-21446067
A nemzetközi utaláshoz szükséges:
IBAN: [REDACTED]
Swift: OTPVHUHB
Számlavezető pénzintézet neve: OTP BANK NYRT.
Számlavezető pénzintézet címe: 2900 Komárom Mártírok u. 23.
Kedvezményezett neve: Komárom-Európa Futó Egyesület
(Az utalás közleményében legalább a kapott nevezési azonosítót kérjük feltüntetni! Az utalások beérkezését követően mi állítjuk át a fizetési státuszt, ez 1-2 napot igénybe fog venni)
Nevezéskor kérjük megadni: Név, születési dátum, kategória, egyesület vagy iskola neve, póló méret, diákok a diákigazolvány számát is!!!!!!
Nevezés személyesen:
helyszínen,2017 április 22-én 12.00 és 18.00 óra között és a verseny napján 11.30 óráig a Versenyközpontban, nevezési díj itt is fizethető!
iskolai nevezés 2017 április 12-ig (szerda)
Rajtszámok átvétele a versenyközpontban 2017 április 22-én 12.00 és 18.00 óra között, vagy a verseny napján 12.00 óráig.
Nevezési díj:
Előnevezés: 10 km – 2000 Ft vagy 7 Euro
5,5 km – 1500 Ft vagy 5 Euro
Családi – 1000Ft/fő vagy 3 Euro/fő
Helyszíni nevezés: 10 km – 4000 Ft vagy 14 Euro
5,5 km – 3000 FT vagy 10 Euro
Családi – helyszíni nevezésre nincs lehetőség!
Nevezési díj tartalmazza:
részvételt a versenyen
rajtszámot
egyedi emblémázott pólót
egyedi befutóérmet a távok teljesítése után 10000 m, és 5500 m is
zárt- és biztosított útvonalat
chipes nettó időmérést a 10000 m, és az 5500 m távokon, valamint a családi futamon
frissítést
orvosi szolgálatot
a versenyhez kapcsolódó egyéb programokat
Kategóriák, pályaadatok:
5500 m
Családi kategória:
10–14 éves gyermek/gyermekek (szül. év 2003-2007) és szülő/szülők/nagyszülők; maximum 3 fő
Junior fiú – leány:
15-16 éves korig (2001-2002 születettek)
17-18 éves korig (1999-2000 születettek)
Felnőttek, nők, férfiak:
19-39 éves korig (1998-1978 születettek)
40-49 éves korig (1977-1968 születettek)
50-59 éves korig (1967-1958 születettek)
60 év felett (1957 és előtte születettek)
Egyetemisták részére:
nappali tagozatos vagy levelezős; diákigazolvány bemutatása kötelező
Szintidő: 40 perc (nettó idő, az utolsó elrajtoló rajtidejéhez igazodva).
10000 m
Nők, férfiak:
2002 és előtte születettek
Szintidő: 1 óra 20 perc (nettó idő, az utolsó elrajtoló rajtidejéhez igazodva).
A mezőnyt egyenletes, 8 perc/km-es tempóban záróbusz követi. Akit utolér, a buszra köteles felszállni, a célterületre nem léphet be.
Rajtidők:
5500 m – 13.00 órakor
10000 m – 13.15 órakor
Bemelegítés: 12.30-kor a rajt közelében dr. Židek Péterrel a Selye János Egyetem Testnevelés és Sport tanszékének tanárával.
Díjazás:
Az első 1000 nevezőnek, akik befizetik a nevezési díjat van lehetőségünk a verseny emblémájával ellátott pólót biztosítani.
10000 méteren az első három női és férfiversenyző pénzdíjazásban részesül 300, 200, 100 Euro. A díjakat Jankó Miklós úr ajánlotta fel.
5500 méteren a kategóriák első három női és férfiversenyzője serleg díjazásban részesül
A legjobb női ifjúsági versenyző elnyeri a HERCZEG GYULA vándordíjat
A legjobb férfi ifjúsági versenyző elnyeri a DANIEL KOREC vándordíjat
Az első három női és férfi egyetemi hallgató serleg díjazásban részesül. A Selye János Egyetem legjobb helyezést elért női és férfi hallgatója különdíjazásban részesül, amit az egyetem rektora Dr. habil. PaeDr. Juhász György PhD. ajánlott fel
10 km-en a határt először átlépő női és férfi versenyző különdíjban részesül, ha az első tíz versenyző között végez. A díjat Ollári Viktor és Óvári Attila urak ajánlották fel.
a legtöbb diákkal versenyző észak-komáromi középiskola Komárno város polgármesterének 300 Euro értékű különdíjában részesül
A legtöbb diákkal versenyző dél-komáromi középiskola Dél-Komárom polgármesterének 100.000 Ft értékű különdíjában részesül
Egyéb:
A versenyzők és kísérőik érvényes útlevéllel vagy személyi igazolvánnyal kell, hogy rendelkezzenek.
Értékelhető az a kategória, amelynek létszáma minimum 5 fő.
A versenyzők a rendezők által biztosított rajtszámmal indulhatnak a versenyen.
A rajtszám nélkül beérkező versenyzők eredménye nem kerül értékelésre.
A rajtszám leolvashatóságát a verseny során a mellrészen mindvégig biztosítani kell.
A családi kategóriában minden induló köteles nevezési díjat fizetni és a csapat minden versenyzőjének közös idejű befutása kerül értékelésre.
Egy versenyző csak egy versenykategóriában indulhat.
Dél Komárom polgármesterének külön díját elnyerő iskola csak sportszer és sportfelszerelés vásárlására használhatja fel a kapott pénzösszeget.
A versenyzők ruházatukat és személyi tárgyaikat a rendezők által biztosított, 1245 órakor induló gépjármű szállítja a célhoz, ahol a tisztálkodási és öltözködési lehetőség biztosított.
A rendezők az elveszett ruházatért, felszerelésekért, értéktárgyakért nem vállalnak felelősséget.
Kérünk mindenkit a versenyterület tisztaságának, épségének megóvására
A versenyzők saját felelősségükre indulhatnak a versenyen.
A verseny útvonalán a két országot összekötő közúti Erzsébet híd egyik forgalmi sávját 1230től 1400 óráig a futók részére lezárják.
NEM AJÁNLOTT a futóknak futás közben a külvilág zajait tompító bármilyen zene- vagy egyéb lejátszót egyszerre mindkét fülükbe dugva hallgatni, használni.

Füleki vezetett gyalogtúra
2017-04-22 | Fülek, Fülek, Szlovákia
A Nógrád Geopark és a Füleki Nógrád Turisztikai és Információs Központ közös rendezvénye
Találka: 8.30 (a Füleki Városi Művelődési Központ előtt)
Útvonal: Fülek-Zagyvaróna-Rónafalu (Mély-gödör)-Medves-fennsík-Zagyva-forrás-Salgóbánya-Eresztvény-Fülek
A túra hossza: 10 km
Jelentkezés a szervezőknél.

MMA ketrecharc Komáromban
2017-04-21 | Komárom, Szlovákia, Komárom, Szlovákia
Cage Fighting MMA-ketrecharcosok nemzetközi versenye
Helyszín: Komárom (városi sportcsarnok)
Kezdés: 19.00 (open)
Boráros Gábor főmérkőzése lesz az est csúcspontja
Vendégek: Végh Attila és Buchinger Iván

Húsvéti asztalitenisz-verseny Gútán
2017-04-15 | Gúta, Gúta, Szlovákia
8. Húsvéti asztalitenisz-verseny
Helyszín: Gúta (városi sportcsarnok)
Kezdés: 9.00
Figyelem! Csak amatőrök és a járási bajnokság igazolt játékosai indulhatnak
Versenykategóriák: amatőrök és a járási bajnokságok igazolt versenyzői
Jelentkezés: 0905/661 206 vagy aznap a sportcsarnokban 8.00 és 9.00 között
Nevezési díj: 5 euró
Honlapunk az esemény médiapertnere

Extraliga döntő Dunaszerdahelyen
2017-04-08 | Dunaszerdahely, Dunaszerdahely, Szlovákia
A női asztalitenisz extraliga 2016/2017-es kiírásának négyes döntője
Helyszín: Dunaszerdahely (Jilemnický-alapiskola nagytornaterme)
Mérkőzések -- 10.00: Dunajská Streda--ŠKST Topoľčany, Viktória Trnava--ŠKST Ružomberok
Helyosztók -- 15.00: döntő és mérkőzés a 3. helyért
Sorrendben harmadik bajnoki címét szerezheti a dunaszerdahelyi csapat.

Díjugratás Dunatőkésen
2017-04-08 - 2017-04-09 | Dunatőkés, Dunatőkés, Szlovákia
A Téli Díjugrató Sorozat döntője
Helyszín: Dunatőkés (Czajlik-rancs, fedett lovarda)
Kezdés: 9.00

Galántai futóverseny
2017-04-08 | Galánta, Galánta, Szlovákia
35. Futóverseny Galánta utcáin -- felszabadulási futóverseny
Helyszín: Galánta (a város utcái)
Rajt: a kultúrház előtt
Kezdés: 9.30
11.40: Egészségfutás (2172 m)
12.15: Fő versenyszám (8686 m)
További versenytávok: 100 m, 400 m, 600 m, 1000 m, 1300 m

Birkózóbajnokság Dunaszerdahelyen
2017-04-08 | Dunaszerdahely, Dunaszerdahely, Szlovákia
Idősebb diákok országos szabadfogású birkózóbajnoksága
Helyszín: Dunaszerdahely (városi sportcsarnok)
Kezdés: 12.00
Súlycsoportok: 29--32 kg, 35 kg, 38 kg, 42 kg, 47 kg, 53 kg, 59 kg, 66 kg, 73 kg, 85 kg és 85--100 kg
A bajnokság hivatalos versenykiírása
